als_Latn dik_Latn sag_Latn
15 Mars 2015 - 12:25
Kujtohen edhe në Kosovë. Emrat e së paku pesë prej tyre u gjetën të shkruar edhe në Ferizajn e sotëm. Në Nerodime të Ulët, në një fushë paksa të pjerrët, në vitin 1988, me disa sondazhe arkeologjike u zbuluan pjesë të mozaikut. Me shumë ngjyra. U zbulua edhe portreti i një burri pa mjekër, i pazakontë për këso veprash arti të kësaj periudhe. Por kaq. Aty nuk u bënë më gërmime. Megjithatë, për të besohet si u takon dy fazave të ndërtimit. E para u bë në shekullin IV të erës sonë, ndërsa u rindërtua e mbindërtua në dy shekujt pasues.
Dyshimet janë se aty dikur ka qenë një vilë. Gjurmë të mureve - që presin të zbardhin histori - shihen qartë, ani pse janë mbuluar me barishte. Koha po i dëmton edhe më. Ky lokalitet arkeologjik mbetet shembulli tipik i ndërhyrjes nga dora e njeriut, me qëllim degradimi. Mu përmbi rrënoja shihen themelet e betonit të një objekti që nisi, por s’u krye kurrë. E mbi lokalitet qenë varrosur ortodoksë serbë që dikur kishin kolonizuar këtë pjesë të Kosovës. Varret janë njëri prej shkaktarëve që sot nuk mund të bëhen gërmime aty.
Derisa ato të bëhen e të zbulohen më shumë fakte për këtë pjesë të historisë, mozaiku i Nerodimes, me aq sa dha, mbetet thjesht një prej vlerave reprezentative të këtij lloj arti në Kosovë. Pos tij, të tilla vepra në Kosovë janë vetëm edhe mozaiku monokrom i Ulpianës, i dëmtuar rëndë, ai i Gllamnikut, që u nxor e u bë copa për t’u ndarë mes Prishtinës e Beogradit, dhe ai i Dresnikut që u zbulua para do kohe e që premton shumë.
I ndarë në dysh midis Kosovës e Serbisë është edhe mozaiku i Nerodimes. Për pjesën më të vogël që mbahet në kryeqytetin serb, tash 16 vjet shteti nuk di gjë. Por për gjendjen e pjesës në Muzeun e Kosovës, po. Mbahet në podrumin e Muzeut të Kosovës ku vetë zyrtarët e pranojnë se aty s’ka kushte për mbajtjen e artefakteve... (më gjerësisht lexoni sot në e “Diela me Koha Ditore”)
Gazetën Koha Ditore mund ta lexoni edhe online. Këtu mund të gjeni sqarimin se si mund të abonoheni.
© KOHA.net
14 Prill 2015 - 23:55
14 Prill 2015 - 23:53
14 Prill 2015 - 23:48
14 Prill 2015 - 23:46
14 Prill 2015 - 23:46
Ec me kohën...
fao_Latn als_Latn als_Latn als_Latn als_Latn als_Latn tur_Latn als_Latn als_Latn als_Latn als_Latn als_Latn als_Latn